Държавен вестник, бр. 67, 2009 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  67
ЧАСТ II
ПРИЛАГАНО ЗАКОНОДАТЕЛСТВО
Член 7
Общи разпоредби
Ако не е предвидено друго в тази част:
1. Лице, наето на територията на една от 
договарящите страни, е подчинено на законо­
дателството на тази договаряща страна, дори 
ако то е с местоживеене на територията на 
другата договаряща страна или ако седалището 
на работодателя е регистрирано или се намира 
на територията на другата договаряща страна.
2. Самостоятелно заето лице, осъществяващо 
дейност на територията на една от договарящите 
страни, е подчинено на законодателството на 
тази договаряща страна, дори ако е с место­
живеене на територията на другата договаряща 
страна.
3. Държавните служители и лицата, считани 
за такива, се подчиняват на законодателството 
на тази договаряща страна, в администрацията 
на която служат. 
Член 8
Командировани лица
(1) Лице, наето на територията на едната 
договаряща страна, което е командировано от 
неговия работодател на територията на другата 
договаряща страна, за да извършва там опре­
делена работа за този работодател и за негова 
сметка, се подчинява на законодателството 
на първата договаряща страна за периода на 
извършване на тази работа при условие, че 
продължителността на работата не надвишава 
12 месеца и че лицето не е изпратено да замести 
друго командировано лице, което е завършило 
периода си на командироване.
(2) Лице, извършващо дейност като само­
стоятелно заето лице на територията на едната 
договаряща страна, което осъществява дейност 
на територията на другата договаряща страна, 
продължава да се подчинява на законодател­
ството на първата договаряща страна при 
условие, че очакваната продължителност на 
тази дейност не надвишава 12 месеца.
(3) Ако продължителността на работата на 
лицата, посочени в алинеи 1 и 2, продължи 
повече от 12 месеца поради непредвидени 
обстоятелства, по съвместно заявление на ра­
ботодателя и наетото лице или по заявление на 
самостоятелно заетото лице, законодателството 
на първата договаряща страна продължава да 
се прилага до завършване на работата, но за 
период, който не надвишава 12 месеца, с раз­
решение на компетентния орган или посочен 
от него орган на договарящата страна, на те­
риторията на която е командировано лицето. 
Член 9
Персонал на предприятия за международен 
транспорт
(1) Лице, наето в предприятие, осъществя­
ващо международен превоз на хора или товари 
по железопътен, автомобилен, въздушен или 
речен транспорт за своя сметка или за сметка 
на трета страна, със седалище на територията 
на едната договаряща страна, се подчинява на 
законодателството на тази договаряща страна.
(2) Лице, наето в представителство или клон 
на предприятието по алинея 1, което не е коман­
дировано, се подчинява на законодателството 
на договарящата страна, на чиято територия се 
намира представителството или клонът.
Член 10
Екипаж на кораб
Членовете на екипажа на кораб се подчи­
няват на законодателството на договарящата 
страна, под чийто флаг плава корабът.
Член 11
Дипломатически представителства и консулства
За членовете на персонала на дипломатиче­
ските представителства и консулствата, както 
и за частните домашни работници, наети при 
тях,  се прилагат съответните разпоредби на 
Виенската конвенция от 18 април 1961  г. за 
дипломатическите отношения и Виенската 
конвенция от 24 април 1963 г. за консулските 
отношения.
Член 12
Изключения от разпоредбите на членове 7 – 11
По общо искане на наетия и неговия работо­
дател или по искане на самостоятелно заетото 
лице компетентните органи на двете договарящи 
страни или посочени от тях органи могат по 
взаимно съгласие да направят изключение от 
членове 7 до 11 в интерес на едно лице или 
на категория лица, при условие че лицето или 
лицата се подчиняват на законодателството на 
една от договарящите страни.
ЧАСТ III
СПЕЦИАЛНИ РАЗПОРЕДБИ 
Г л а в а  1
ОБЕЗЩЕТЕНИЯ ПРИ ВРЕМЕННА НЕРА­
БОТОСПОСОБНОСТ И МАЙЧИНСТВО
Член 13
Сумиране на осигурителен стаж
Ако съгласно законодателството на едната 
договаряща страна правото на обезщетение 
и/или размерът му зависят от придобиването 
на определен осигурителен стаж, компетентната 
институция на тази договаряща страна взема